VIGAN CITY --- Kinumpirmar ni Gov. Ryan Singson a gapu kadagiti anomalya iti uneg ti kapulisan ti probinsiya ti rason no apay a pinatappuak na ni dati nga Ilocos Sur Provincial Director Police Senior Supt. Jemar Modiquillo.
Segun ken ni Singson, dimmanon iti opisina na dagiti isyu iti kuarta, supplies ken dadduma pay nga anomalya a rason ti pannakaikkat na iti posisyon.
Pagsasaritaan ita iti uneg ti kapulisan a dakkel a gatad a naibulsa ni Modiquillo iti unos ti panagtakem na a kas direktor iti Ilocos Sur.
Sinukatan ni PSSupt. Nestor Eswagen Felix ni Modiquillo a segun iti singson, isu a talaga ti pili na uray idi katugtugaw na pay laeng a kas gobernador.
Ni Felix ket puro nga ilocano a tubo idiay Banayoyo, Ilocos sur.
ilo_Latn ilo_Latn ilo_Latn ilo_Latn ilo_Latn